《寓杭久无诗长至后偶赋怀归五首呈仁仲实》
元代·方回

天应知我厌驱驰，故遣虺隤掩敝帷。
一纪穷愁严濑梦，三年长至武林诗。
山深无事尚堪隐，岁暮不归何所为。
此世与身总非昔，可能杯酒答深悲。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。